જ્યોર્જ મિલરના મનમાં એક વિચાર પરફેકટ હતો, હું સ્ટોરી અને ડાઈલોગ ઓછા લખીશ, પણ એવી ફિલ્મ બનાવીશ કે જાપાનીઝ લોકો ઈંગ્લીશમાં જુએ તો પણ તેમને સ્ટોરીની ખબર પડી જાય. આ વખ્તે જ્યોર્જે નામ્બિબિયાનું રણ યુદ્ધના મેદાન માટે પસંદ કર્યું. અને જ્યારે શૂટિંગ સ્ટાર્ટ થયું ત્યારે રિતસરના ક્રૂ ઊપર સરમુખત્યારી જાડવા લાગ્યા. કોલિન ગિબ્સનને અફલાતુન કાર ડિઝાઈન કરવાનું કહેવામાં આવ્યું. 80 જેટલી કાર તેમની પાસે તૈયાર કરાવડાવી. ફિલ્મ જોશો તો ખ્યાલ આવશે કે આવી કાર તો નર્કમાં હોય. મેક્સ અને બીજા સાથી કલાકારો જે કારમાં બેસવાના હોય છે, તે ખટારા જેવા ડાલામથ્થા બુલડોઝર કહી શકાય તેવા વ્હિકલનું નામ ઈન્ટરસેપ્ટર હોય છે. કોલિન ગિબ્સનને ઓર્ડર મારી મારી જ્યોર્જે આ ખટારો 1973ની ડિઝાઈનોની યાદ અપાવે તેવો બનાવડાવ્યો. વિલન ઈમોર્ટરનું વ્હિકલ ચેવી ફ્લિટમાસ્ટર, વ્હોક્સવેગન અને ટાટ્રા (તાતા નહીં) જેવી કારોની ડિઝાઈન ભેગી કરી બનાવવામાં આવ્યું. જેના કારણે તે ખલનાયક હોય તેવો ભાવ ઓડિયન્સના મગજમાં જાગૃત રહે. ઊપરથી તેના ટ્રકના વ્હિકલ પણ તેના રોલ સાઈઝ મોટા રાખવામાં આવ્યા. ફિલ્મમાં રાઈટીંગ પ્રોસેસ કરતા વિઝ્યુઅલ પ્રોસેસ વઘારે હતી, જેના માટે જ્યોર્જે 1465 સ્ટોરીબોર્ડ તૈયાર કર્યા પરિણામે રોડ પરની એક્શન જર્ની ઓડિયન્સને જોવામાં તકલીફ ન પડે. આ માટે 3454 જેટલા આસિસ્ટંન્ટ રાખવામાં આવ્યા. જેમને સ્ક્રિપ્ટનું નહીં રોડમેપનું ધ્યાન રાખવાનું હોય. અધવચ્ચે એવો તબક્કો આવ્યો કે ટોમ હાર્ડી સેટ પર ગુસ્સે થઈ ગયો, ‘આ શું બનાવો છો, રેતીમાં ટ્રક જાય છે અને ધમાચકડી મચે છે. છેલ્લા કેટલાય દિવસથી આપણે એક્શન સિક્વન્સ સિવાય કોઈ બીજા પાસાનું શૂટિંગ જ નથી કરી રહ્યા. અને ડાઈલોગ ક્યાં ગયા ?’ ટોમનો ગુસ્સો યોગ્ય હતો, પણ તેણે ડિરેક્ટરને સમજાવવાનું નહોય !